b'\n_START_ARTICLE_\nAranama\n_START_PARAGRAPH_\nAranama (Aname, Arrenamus, Auranean, Hazaname, Jaraname, Xaraname).- pleme Ameri\xc4\x8dkih Indijanaca porodice Coahuiltecan s donjeg toka Guadalupe i San Antonia, kod obale Meksi\xc4\x8dkig zaljeva. Ve\xc4\x8dina podataka koji su poznati potje\xc4\x8du iz zapisa starih \xc5\xa1panjolskih misija na kojima su ovi Indijanci svojevremeno i obitavali._NEWLINE_Misija Esp\xc3\xadritu Santo de Zu\xc3\xb1iga na donjoj Guadalupi utemeljena je (1722) za Araname i Tamique. 1749. misija je preseljena kod dana\xc5\xa1njeg Goliada, za njom su po\xc5\xa1li mnogi Araname. U vi\xc5\xa1e navrata tokom kasnog 18. stolje\xc4\x87a Araname napu\xc5\xa1taju misiju i odlaze na sjever me\xc4\x91u druge grupe, to\xc4\x8dnije Tawakonima, plemenu iz grupe Caddoan. Svaki puta nakon napu\xc5\xa1tanja misije \xc5\xa0panjolci su ih nagovarali da se vrate. Nekoliko ih je ostalo i na misijama San Antonio de Valero u San Antoniju i Nuestra Se\xc3\xb1ora del Refugio kod sada\xc5\xa1njeg Refugia. Tijekom kasnog osamnaestog stolje\xc4\x87a i u ranom devetnaestom stolje\xc4\x87u populacija Aranama se po\xc4\x8dela topiti, kona\xc4\x8dno su 1843. nestali. Morse koji ih je 1822. locirao na rijeci San Antonio izvje\xc5\xa1tava da ih ima 125. Posljednji Araname vjerojatno su apsorbirani od \xc5\xa0panjolaca naseljenih uz obalne misije._NEWLINE_Mo\xc5\xbeda se neka plemena iz pri\xc4\x8da \xc3\x81lvar N\xc3\xba\xc3\xb1ez Cabeza de Vaca (Muruame) i La Saleove ekspedicija (Anachorema, Erigoana, Quara) mogu dovesti u vezu s kasnijim Aranamama, no to je samo mogu\xc4\x87nost._NEWLINE_Prema nekim ranim piscima Araname su u predmisijskom periodu bili agrikulturan narod.'